Опсада Магдебурга (1631)
Опсада Магдебурга (1631) била је једна од најкрвавијих битака у трећој, шведској фази тридесетогодишњег рата (1630-1635). Као протестантско упориште и главни ослонац шведског краља Густава II Адолфа у Немачкој, Магдебург је у тридесетогодишњем рату опседан од снага Католичке лиге два пута: неуспешно 1626. и поново 1631. У другој опсади, савладавши снажан отпор становништва Магдебурга, командант снага Католичке лиге Јохан Тили заузео је град 20. маја 1631, опљачкао га и већим делом спалио.